**Kúpna zmluva**

uzavretá v zmysle § 536 a nasl. Obchodného zákonníka č. 513/1991 Zb. v znení neskorších predpisov ***(ďalej len „zmluva“)***

**Zmluvné strany:**

**Kupujúci:**  Stredná odborná škola technická a ekonomická Jozefa Szakkayho - Szakkay József Műszaki és Közgazdasági Szakközépiskola, Grešákova 1, Košice

Sídlo: Grešákova 1, 040 01 Košice

IČO: 00161781

DIČ: 2020762447

Zastúpený: Ing. Eva Matejová – riaditeľka školy

Bankové spojenie: Štátna pokladnica

SWIFT: SUBASKBX

IBAN: SK55 8180 0000 0070 0019 1689

Kontaktná osoba

za predmet zmluvy: Ing. Eva Matejová – riaditeľka školy 0903 573 722

a

**Predávajúci:**

Obchodné meno: KRIDLA s.r.o.

Sídlo: Mierová 94, 066 01 Humenné

Zastúpený: Krídla František

IČO: 36466778

DIČ: 2020024699

IČ DPH: SK2020024699

Bankové spojenie: VUB a.s. Humenné

IBAN: SK11 0200 0000 0014 0179 8353

E-mail: krídla@krídla.sk

(ďalej len „Predávajúci“)

(ďalej len „Zmluvné strany“)

Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. kupujúci – verejný obstarávateľ na obstaranie predmetu tejto zmluvy použil postup verejného obstarávania v zmysle § 117 zákona č. 343/2015 Z. z. verejnom obstarávaní a o zmene a doplnení niektorých zákonov v znení neskorších predpisov s názvom: **„Ochranné osobné pomôcky a dezinfekčné prostriedky“**, ktoré bolo vyhlásené dňa 11.11.2021 a úspešným uchádzačom sa stal predávajúci.

**Článok. I.**

**Predmet zmluvy**

1. Predávajúci sa zaväzuje dodať predmet zmluvy podľa prílohy č.1 cenová špecifikácia predmetu zmluvy, ktorá tvorí prílohu tejto kúpnej zmluvy a kupujúci sa zaväzuje tieto od predávajúceho prevziať.
2. V prípade akéhokoľvek rozporu medzi zmluvnými stranami týkajúceho sa rozsahu, alebo obsahu alebo kvality plnenia predmetu zmluvy, v prípadoch, ktoré priamo a/alebo nepriamo nerieši zmluva, platí až do prijatia vzájomnej dohody zmluvných strán alebo rozhodnutia príslušného orgánu, písomné stanovisko Kupujúceho a Predávajúci je povinný toto stanovisko Kupujúceho rešpektovať a prípadné podmienky v ňom uvedené dodržiavať.
3. Ak by v priebehu plnenia predmetu zmluvy došlo k akýmkoľvek rozporom medzi Kupujúcim a Predávajúcim, nesmie dôjsť k zastaveniu plnenia predmetu zmluvy alebo jeho oneskoreniu alebo inému ovplyvneniu realizácie plnenia zo strany Predávajúceho, pričom Predávajúci zodpovedá za všetky škody, ktoré vzniknú nedodržaním tejto povinnosti.

**Článok 2**

**Cena a platobné podmienky**

1. Predávajúci touto zmluvou predáva a Kupujúci kupuje predmet zmluvy uvedený v čl. 1. za dohodnutú cenu podľa § 3 ods. 1 v zmysle zákona NR SR č. 18/1996 Z. z. o cenách v platnom znení v hodnote:

**2.312,50 eur bez DPH, 462,50 eur 20% DPH, 2.775,00 eur vrátane DPH,**

slovom: **Dvatisícsedemstosedemdesiatpäť** **eur**, ktorá je stanovená v zmysle prílohy č. 1. Technická a cenová špecifikácia“ predmetu zmluvy v zmysle čl. 1 bod č. 1.

1. Predávajúcemu vzniká nárok na zaplatenie ceny za dodávku predmetu zmluvy až po dodaní predmetu kúpnej zmluvy. Predávajúci je oprávnený vystaviť faktúru až po písomnom odsúhlasení celkového plnenia predmetu kúpnej zmluvy Kupujúcim, inak mu je Kupujúci oprávnený faktúru vrátiť späť. Faktúra bude vo výške 100% z celkovej dohodnutej ceny, ktorú Predávajúci vystaví len v prípade zápisničného odovzdania a prevzatia celého predmetu zmluvy bez vád a nedorobkov.
2. Predávajúci nemá nárok na dodatočnú platbu za náklady, ktorým bolo možné predísť pri včasnom upozornení Kupujúceho a za nedostatky na strane Predávajúceho.
3. Kupujúci neposkytne Predávajúcemu preddavok ani zálohu.
4. Faktúra bude splatná do 30 dní od doručenia. Budú dve faktúry, jedna faktúra na Školskú jedáleň v sume 1.015.15 Eur, druhá faktúra pre Školský internát v sume 1.759,85 Eur.

**Článok 3**

**Realizácia dodávky a prechod vlastníctva**

1. Termín dodania predmetu zmluvy je do 30.11.2021.
2. Zmluvné strany sa dohodli, že vlastnícke práva k predmetu zmluvy prejdú na Kupujúceho po zaplatení zmluvnej ceny.

**Článok 4**

**Podmienky plnenia predmetu zmluvy**

1. Predávajúci bude pri plnení predmetu zmluvy postupovať s odbornou starostlivosťou na vysokej profesionálnej úrovni. Zaväzuje sa dodržiavať všeobecne záväzné predpisy a podmienky tejto zmluvy. Predávajúci sa bude riadiť východiskovými podkladmi Kupujúceho, pokynmi Kupujúceho, zápismi a dohodami oprávnených pracovníkov zmluvných strán, rozhodnutiami a vyjadreniami poskytovateľa NFP.
2. Miestom plnenia predmetu zmluvy je Školský internát Jedlíkova 11, 040 11 Košice.

**Článok 5**

**Protokolárne odovzdanie**

1. Celkový predmet zmluvy podľa čl. l tejto zmluvy prevezme Kupujúci od Predávajúceho .

**Článok 6**

**Záručná doba, záručný servis**

1. Predávajúci zodpovedá za to, že predmet kúpnej zmluvy je dodaný podľa podmienok zmluvy, počas záručnej doby bude mať vlastnosti dohodnuté v tejto zmluve.

**Článok 7**

**Zmluvné pokuty**

1. Zmluvná strana je v omeškaní s plnením záväzku, ak nesplní riadne a včas svoj záväzok, ktorý pre zmluvnú stranu vyplýva z tejto zmluvy, a to až do doby poskytnutia riadneho plnenia alebo do doby, keď záväzok zanikne iným spôsobom.
2. V prípade omeškania Predávajúceho s termínom realizácie dodávok tovarov uvedených v čl. 3 bod 1, môže Kupujúci účtovať Predávajúcemu zmluvnú pokutu vo výške 100,00 eur za každý deň omeškania.
3. V prípade, ak je Kupujúci v omeškaní s úhradou faktúry, môže Predávajúci účtovať Kupujúcemu úrok z omeškania vo výške 100,- € za každý deň omeškania.
4. Podkladom pre uhradenie zmluvnej pokuty je jej vyúčtovanie oprávnenou zmluvnou stranou. Zmluvná pokuta je splatná do 30 dní odo dňa doručenia písomnej výzvy oprávnenej zmluvnej strany k jej uhradeniu povinnou zmluvnou stranou.

**Článok 8**

**Vyššia moc**

1. Zmluvné strany budú oslobodené od zodpovednosti za neplnenie predmetu tejto zmluvy, pokiaľ takéto neplnenie je zavinené pôsobením “vyššej moci”. Vyššou mocou sa rozumejú najmä požiar, zemetrasenie, havária, štrajk, embargo, administratívne opatrenia štátu (covid 19) a iné také udalosti, ktoré zmluvné strany nemohli za normálnych okolností predvídať, a ktorým nemohli pri použití obvyklých prostriedkov a opatrení zabrániť.
2. Začatí, ako aj o pominutí pôsobenia “vyššej moci” sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu zmluvy trvá po dobu pôsobenia “vyššej moci”, najviac však 1 mesiac. Po uplynutí tejto doby sa zmluvné strany dohodnú na ďalšom postupe a prípadne na vzájomnom odstúpení od tejto zmluvy.

**Článok 9**

**Odstúpenie od zmluvy**

1. Kupujúci si vyhradzuje právo na predčasné ukončenie zmluvy a Predávajúci prehlasuje, že s týmto súhlasí bez nároku na uplatnenie si náhrady škody a ušlého zisku v nasledovných prípadoch:

a) dohodou zmluvných strán;

b) jednostranným odstúpením v prípade:

ba) ak jedna so zmluvných strán vstúpi do likvidácie,

bb) ak na majetok jednej so zmluvných strán bude vyhlásený konkurz, alebo

bc) ak Predávajúci bez súhlasu Kupujúceho postúpi práva a záväzky zo zmluvy na inú osobu.

1. Odstúpenie od zmluvy nadobudne účinnosť dňom doručenia písomného odstúpenia od zmluvy druhej zmluvnej strane na adresu uvedenú v čl. 1. V pochybnostiach sa má za to, že odstúpenie bolo doručené druhej zmluvnej strane tretí deň po jeho odoslaní.

**Článok 10.**

**Záverečné ustanovenia**

1. Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom po zverejnení zmluvy na webovom sídle objednávateľa.
2. Meniť alebo dopĺňať obsah tejto zmluvy je možné len formou písomných dodatkov uzatvorených v súlade so zákonom o verejnom obstarávaní, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
3. Pri právnych vzťahoch osobitne neupravených uzatvorenou kúpnou zmluvou sa zmluvné strany riadia príslušnými ustanoveniami Občianskeho zákonníka.
4. Zmluvné strany prehlasujú, že s obsahom zmluvy sa dôkladne oboznámili, porozumeli jej obsahu a prehlasujú, že táto nebola uzatvorená v tiesni ani za inak nevýhodných podmienok a že ju uzatvárajú zo slobodnej vôle a bez nátlaku, čo potvrdzujú vlastnoručnými podpismi.
5. Neoddeliteľnou súčasťou tejto zmluvy je príloha č.1 - Technická a cenová špecifikácia predmetu zmluvy v zmysle čl. 1 bod č. 1.

V Košiciach, dňa 26.11.2021 V Humennom, dňa 26.11.2021

Kupujúci: Predávajúci

Ing. Eva Matejová

riaditeľka konateľ

**Technická a cenová špecifikácia príloha č. 1**

**Ochranné a dezinfekčné prostriedky Školský internát**

|  |  |  |  |  |
| --- | --- | --- | --- | --- |
| **Názov produktu** | **cena bez DPH za 1 ks** | **cena s DPH za 1 ks** | **ks** | **cena spolu v EUR** |
| Dezinfekčné mydlo tekuté FLOREA antibakteriálnou prísadou 5l | 2,630 | 3,160 | 10 | 31,6 |
| Dezinfekčný roztok na ruky 5 l HD 2020 | 12,078 | 14,490 | 19 | 275,31 |
| Discleen dezinfekcia nástrojov 1 l | 9,689 | 11,630 | 0 | 0,00 |
| Disinfekto na podlahu bezchlorova 5 l | 4,758 | 5,710 | 40 | 228,40 |
| Disinfekto sprey 0,5 l | 1,746 | 2,090 | 40 | 83,60 |
| Domestos 750 ml | 0,933 | 1,120 | 20 | 22,40 |
| Jar dezinfekcia 750 ml | 2,623 | 3,150 | 30 | 94,50 |
| Krezosan 750 ml | 1,659 | 1,990 | 30 | 59,70 |
| Obrusky 1 vrstva 100 ks | 0,329 | 0,400 | 0 | 0,00 |
| Papierové utierky karton Katrin classic | 0,660 | 0,790 | 30 | 79,00 |
| Respirátor FFP2 50 ks | 8,540 | 10,250 | 20 | 205,00 |
| Rukavice VYNIL L nepudrované 100 ks | 3,050 | 3,660 | 10 | 36,60 |
| Ruško 50 ks | 1,220 | 1,460 | 5 | 7,30 |
| Sanytol 1 l | 2,428 | 2,910 | 29 | 84,39 |
| Sanytol čistič práčky 250 ml | 2,818 | 3,380 | 5 | 16,90 |
| Sanytol dezinfekcia na pranie prádla 1 l | 3,660 | 4,390 | 5 | 21,95 |
| Sanytol Dezinfekčny gel na ruky 0,3 l | 3,099 | 3,720 | 100 | 372,00 |
| Sanytol do umývačky riadu 1 l | 7,552 | 9,060 | 0 | 0,00 |
| Savol 4 l | 3,880 | 4,660 | 20 | 93,20 |
| Savol 5 l | 3,880 | 4,660 | 0 | 0,00 |
| Savo perex 1 l | 1,330 | 1,600 | 30 | 48,00 |
| **SPOLU** |  |  |  | **1 759,85** |

**Technická a cenová špecifikácia príloha č. 1**

**Ochranné a dezinfekčné prostriedky Školská jedáleň**

|  |  |  |  |  |
| --- | --- | --- | --- | --- |
| **Názov produktu** | **cena bez DPH za 1 ks** | **cena s DPH za 1 ks** | **ks** | **cena spolu v EUR** |
| Dezinfekčné mydlo tekuté FLOREA antibakteriálnou prísadou 5l | 2,630 | 3,16 | 3 | 9,48 |
| Dezinfekčný roztok na ruky 5 l HD 2020 | 12,078 | 14,49 | 6 | 86,94 |
| Discleen dezinfekcia nástrojov 1 l | 9,689 | 11,63 | 10 | 116,30 |
| Disinfekto na podlahu bezchlorova 5 l | 4,758 | 5,71 | 20 | 114,20 |
| Disinfekto sprey 0,5 l | 1,746 | 2,09 | 20 | 41,80 |
| Domestos 750 ml | 0,933 | 1,12 | 7 | 7,84 |
| Jar dezinfekcia 750 ml | 2,623 | 3,15 | 10 | 31,50 |
| Krezosan 750 ml | 1,659 | 1,99 | 10 | 19,90 |
| Obrusky 1 vrstva 100 ks | 0,329 | 0,40 | 301 | 120,40 |
| Papierové utierky karton Katrin classic | 0,660 | 0,79 | 5 | 79,00 |
| Respirátor FFP2 50 ks | 8,540 | 10,25 | 4 | 40,00 |
| Rukavice VYNIL L nepudrované 100 ks | 3,050 | 3,66 | 5 | 18,30 |
| Ruško 50 ks | 1,220 | 1,46 | 3 | 4,38 |
| Sanytol 1 l | 2,428 | 2,91 | 10 | 29,10 |
| Sanytol čistič práčky 250 ml | 2,818 | 3,38 | 5 | 16,90 |
| Sanytol dezinfekcia na pranie prádla 1 l | 3,660 | 4,39 | 5 | 21,95 |
| Sanytol Dezinfekčny gel na ruky 0,3 l | 3,099 | 3,72 | 20 | 74,40 |
| Sanytol do umývačky riadu 1 l | 7,552 | 9,06 | 20 | 181,20 |
| Savol 4 l | 3,880 | 4,66 | 0 | 0,00 |
| Savol 5 l | 3,880 | 4,66 | 0 | 0,00 |
| Savo perex 1 l | 1,330 | 1,56 | 1 | 1,56 |
| **SPOLU** |  |  |  | **1 015,15** |